Μάριος Ματαλών

Ο Μάριος Ματαλών, γεννημένος στη Θεσσαλονίκη στις 16 Φεβρουαρίου 1989, είναι Έλληνας διεθνής καλαθοσφαιριστής. Έχει ύψος 1,86 m και αγωνίζεται στη θέση του πόιντ γκαρντ.

Άρχισε την μπασκετική του καριέρα από την Ακαδημία «Αστέρια» και στη συνέχεια αγωνίστηκε στην ομάδα των Εκπαιδευτηρίων Μαντουλίδη με την οποία κατέκτησε τη δεύτερη θέση στο Παγκόσμιο Σχολικό Πρωτάθλημα.“Κυανέρυθρος” ο Ματαλών , ebasket.gr, 09/08/2016

Επαγγελματική καριέρα
Ο Ματαλών ξεκίνησε την επαγγελματική του καριέρα από την ομάδα του Άρη αγωνιζόμενος στο πρώτο παιχνίδι της σεζόν 2005-06 όπου οι «κίτρινοι» επιβλήθηκαν του Μακεδονικού με 84-66.Οι πρεμιέρες του Άρη από το μιλένιουμ και μετά, η πέμπτη φορά με τον Παναθηναϊκό Την επόμενη χρονιά αγωνίστηκε και πάλι στην πρεμιέρα του πρωταθλήματος, στην ήττα του Άρη από τον Παναθηναϊκό με 82-69.

Το 2007-08 αγωνίστηκε με το Πανεπιστήμιο του Γουαϊόμινγκ σε τρεις αγώνες του NCAA και επέστρεψε στην Ελλάδα φορώντας τη φανέλα του Κολοσσού Ρόδου σε 14 αγώνες.Ανακοινώθηκε ο Ματαλόν - SentraGoal Την επόμενη χρονιά δόθηκε δανεικός στην Α.Ε. Λάρισας από τον Άρη, παίζοντας μόλις σε επτά αγώνες.

Το 2009-10 αγωνίστηκε στο πρωτάθλημα του Ισραήλ με την ομάδα της Χάποελ Αφούλα πετυχαίνοντας 394 πόντους σε 26 παιχνίδια για τη δεύτερη κατηγορία του τοπικού πρωταθλήματος. Το 2010-11 φόρεσε τη φανέλα του Κόροιβου Αμαλιάδας για την Α2 εθνική κατηγορία ενώ μεταγράφηκε στον Ηλυσιακό το 2011-12, επιστρέφοντας στο πρωτάθλημα της Α1 μετά από τρία χρόνια.

Το καλοκαίρι του 2012 συμφώνησε με την ομάδα του ΟΦΗ, η οποία αγωνιζόταν στο πρωτάθλημα της Α2, πριν μεταγραφεί για δύο σεζόν στα Τρίκαλα, όπου σε 43 αγώνες πρωταθλήματος πέτυχε 240 πόντους.

Το καλοκαίρι του 2015 υπέγραψε στον Α.Γ.Ο. Ρεθύμνου, ενώ το καλοκαίρι του 2016 συμφώνησε με την ομάδα του Πανιωνίου.

Με την Εθνική Ομάδα
Έχει λάβει μέρος στις υποχρεώσεις με τις εθνικές ομάδες Παίδων, Εφήβων και Νέων με τις οποίες έχει συνολικά 67 διεθνείς συμμετοχές. Ως μέλος της Εθνικής Εφήβων κατέκτησε τη δεύτερη θέση (ασημένιο μετάλλιο) στο Ευρωμπάσκετ του 2007 που διεξήχθη στη Μαδρίτη.Στον Πανιώνιο ο Ματαλών , pamesports.gr, 09/08/2016

Παραπομπές

Πηγές
 ΜΑΤΑΛΟΝ Μάριος, Ε.Σ.Α.Κ.Ε. (esake.gr)
 Marios Matalon Basketball Player Profile, basketball.eurobasket.com
 Παίκτης: Μάριος Ματαλόν | Καριέρα παίκτη, insports.eu

 Εξωτερικοί σύνδεσμοι 


Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Αιόλου Τρικάλων
Κατηγορία:Πόιντ γκαρντ
Κατηγορία:Έλληνες καλαθοσφαιριστές στο εξωτερικό